**Doložka zlučiteľnosti**

**návrhu právneho predpisu s právom Európskej únie**

**1. Predkladateľ návrhu právneho predpisu:** Ministerstvo životného prostredia Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon

č. 137/2010 Z.z. o ovzduší v znení neskorších predpisov

**3. Problematika návrhu právneho predpisu:**

a) je upravená v práve Európskej únie

* primárnom

   v článkoch 192 a 193 Zmluvy o fungovaní Európskej únie

* sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)

1. legislatívne akty

Smernica Európskeho parlamentu a Rady (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (Ú. v. EÚ L 313, 28.11. 2015).

Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (Ú. v. EÚ L 334, 17. 12. 2010)

2. nelegislatívne akty

nie je

* sekundárnom (prijatom pred nadobudnutím účinnosti platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - do 30. novembra 2009)

Smernica Európskeho parlamentu a Rady 2008/50/ES z  21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11. 6. 2008)

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

smernica (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení:

1. lehota na prebratie smernice Európskeho parlamentu a Rady (EÚ) 2015/2193 z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení je do 19. decembra 2017
2. lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov bol do 30. júna 2017. MŽP SR požiadalo Vládu SR o predĺženie termínu do 1. decembra 2017.

1. informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie

- EÚ Pilot 6219/14/ENVI vedený z dôvodu nesprávnej transpozície smernice 2008/50/ES o kvalite okolitého ovzdušia a čistejšom ovzduší v Európe

- EÚ Pilot EÚP (2016)8980- vedený z dôvodu nesprávnej transpozície smernice Európskeho parlamentu a Rady 2010/75/EÚ o priemyselných emisiách.

V uvedených prípadoch EU Pilot nejde o konanie o porušení podľa čl. 258 až 260 Zmluvy o fungovaní Európskej únie, ale o štádium pred začatím formálneho konania o porušení podľa čl. 258 až 260 Zmluvy o fungovaní Európskej únie, v rámci ktorého prebieha štruktúrovaný dialóg medzi SR a Európskou komisiou s cieľom čo najrýchlejšie odstrániť transpozičné nedostatky.

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

- smernica Európskeho parlamentu a Rady (EÚ) 2015/2193:

vyhláškou MŽP SR č. 33/2017 ktorou sa mení a dopĺňa vyhláška MŽP SR č. 231/2013 Z. z. o informáciách podávaných Európskej komisii, o požiadavkách na vedenie prevádzkovej evidencie, o údajoch oznamovaných do Národného emisného informačného systému a o súbore technicko-prevádzkových parametrov a technicko-organizačných opatrení

**5. Stupeň zlučiteľnosti návrhu právneho predpisu s právom Európskej únie:** čiastočný

**6. Gestor a spolupracujúce rezorty:**

Ministerstvo životného prostredia Slovenskej republiky